Masjid Madekan, sampang

Masjid Madekan, sala sèttong masjid kona sè bâḍâ è kotta Sampang cokop kasohor asabhâb gâdhuwan nèlai sajhârâ.Masjid Madekan Sampang panèka bâḍâ è jhâlân Mangkubumi, Polagan, Kec. Sampang, Kabupatèn Sampang, Polo Madhurâ, Jhâbâ Tèmor, Inḍonèsia.

Masjid Panèka è parcajâ dhâddhi kennengngan syi'ar Islam ghi' awal è Polo Madhurâ. Masjid panèka sèttong bhuktè sajhârâ asabhâb Masjid panèka arsitekturrâ aokèran khas dhâdhinggâlânna Majapahit. Jughân aokèran Jhâbâ Kona sè èbâdhi Rato sè ngowasai Sampang akadhiyâ Lembupetang, Cakraningrat I, Raden Ario Purbonegoro putra Cakraningrat V, Adipati Pamadekan, tor laènnèpon.

 Sajhârâ Masjid Madekan 
Nyatana bâdâ duwâ' pamangghi ngèngèngè sajhârâ bangonan Masjid sè bâdâ pinggiran kotta sampang panèkaMasjid Madekan èbangon jhâman Ario Langgar cucu Lembupetang menangka kamituwo sè ngurus kabâdâ'ân Sampang.Lembupetang panèka potra Rajâ Majapahit ollèna araji potrè Campa (sala settong Provinsi è Kamboja). Salèrana ajhâr dâ' Raden Rahmat (Sunan Ampel) neng è Surabaya tor sèdhâ è ka'dissa'.Masjid panèka è bangon è jhâmân pamarenta'anna Cakradiningrat IV sè asal usul èpon dâri Ratu Ebu è Bangkalan. Sabhâtara, Ratu Ebu panèka putri Sunan Giri sè èkaraji Raden Praseno kalabân gellar Cakradiningrat I.

Adhâsar catatan Pemkab Sampang, Masjid Madegan  èbangon ghi' jhâman Panembahan Lemah Duwur asmana aghung dâri Adipati Pramono (1531-1592 Masehi). Buktè tor pètunjuk ngèngèngè Masjid panèka. Jhâ' masjid panèka èbangon sarèng Rajâ Sampang èngghi panèka bâdâna pusara-pusara (sè ètolès tor èlafallaghi è Pesarean dâlem Bhâsa Sampang). Para rato sè bâdâ è sèddhi'na Masjid. Èngghi panèka Pesarean Ario Langgar sè èangghep palèng kowat sè abângon masjid. Lastarè ghânèka, è budhina masjid bâdâ bangonan (congkop, Madura) sè aèssè pasarèyan para Rato sè nyèppowè Sampang.

 Mitos Melegenda 
Masjid panèka èparcajâ mènangka kennengan sè mahsyur kaangghuy ngalakonè Sumpah Pocong (masyarakat Sampang tor sekitar èpon nyebhut “Sompa Madekan”). Èangghep Mahsyur asabhâb "keramat" dâlem madâteng bâlâ (malapetaka) dâ' orèng sè asompa è kennengan masjid nèka. 

Omomma, orèng sè asompa panèka orèng sè panghasèlanna ta' sabârâmpa kantos bânnya' jughân sè maburung nèyat èpon amarghâ bhârâgât sè talèbât rajhâ. Nangèng, ta' sakodi' kèya sè maksa kaangghuy  asompa. Sè asompa jârèya bisa ècapok bâlâ', bisa 40 arè, samèngghu, sa arè samalem tor bâdâ jughân sè sabellunna dâpâ' ka romana, bâlâ' pas toron.

 Sombher